Anderssenovo otvaranje
Anderssenovo otvaranje jest šahovsko otvaranje koje počinje potezom: 1. a3. Nazvano je po neslužbenom svjetskom prvaku Adolfu Anderssenu, koji ga je igrao tri puta u meču protiv Paula Morphyja 1858. Iako je Anderssen poražen u tom meču, u partijama koje je otvorio tim novim potezom ostvario je rezultat 1½/3 (jedna pobjeda, jedan poraz, jedan remi). Budući da se rijetko igra, smatra se nepravilnim otvaranjem. U Enciklopediji šahovskih otvaranja klasificirano je pod kodom A00.